PIKK.ee

EL põllumajanduse ja toidu päevad
2025-12-15 10:00 - 2025-12-17 15:00 (Europe/Tallinn) | Veebis, Eesti
Brüsselis toimuvad 15. -17. detsembril EL põllumajanduse ja toidu päevad. Osaleda saab nii kohapeal kui ka veebi vahendusel.
Rohkem infot ning konverentsile registreerumine SIIN. Konverentsi jälgimiseks veebis eraldi registreeruma ei pea.

Konverentsi fookused:

15. detsember – toiduga kindlustamine tulevikus st antakse ülevaade, kuidas EL põllumajanduspoliitikal läheb praegu ja mis on tulevikuplaanid
16. detsember – ülevaade viimase aasta põllumajanduse nö trendiraportitest
17. detsember – digipõllumajanduse päev

Konverentsi ajal on võimalus külastada minimessi uurimisprojektide, peamiste põllumajandusandmete portaalide ja rahastamisvõimaluste kohta.

Alustava ettevõtja grupinõustamine
2025-12-16 15:00 - 16:00 | Veebis, Eesti
Eesmärk on anda alustavatele ja juba tegutsevatele ettevõtjatele praktilisi teadmisi rahastusvõimaluste kohta ning tutvustada, kuidas koostada tugev ja läbimõeldud äriplaan.
Infotunnis peatume alljärgnevatel teemadel:

Ettevõtte rahastamisvõimalused
Äriplaani koostamise põhimõtted ja olulised osad
Omafinantseeringu vajadus ja erinevad võimalused selle katmiseks

Infotund toimub teisipäeval (16.12.2025) kell 15:00 – 16:00.
Infotundi viib läbi Harju Ettevõtlus- ja Arenduskeskuse ettevõtluskonsultant Laura Jõers.
Osalemine on tasuta, kuid vajalik on eelnev registreerimine alljärgneval lingil: OSALEN GRUPINÕUSTAMISEL
Lisainformatsioon: Priit Kuuskme (priit@heak.ee, +372 512 3215).
Infotunni toimumisele aitab kaasa Euroopa Liit. Üritust rahastatakse meetmest “VKEde oskuste arendamine maakondlikes arenduskeskustes (21.1.4.11)”.

Koolitusprogramm toidusektorile: Digitaalne müük ja rahvusvaheline e-kaubandus
2025-12-18 10:00 - 13:00, 2026-01-14 10:00 - 13:00, 2026-01-21 10:00 - 13:00 | Veebis, Eesti
Osalemiseks täida registreerumisvorm (hiljemalt 22.oktoober 2025): Koolitusprogramm toidusektorile: Digitaalne müük ja rahvusvaheline e-kaubandus | Eesti Kaubandus-Tööstuskoda

Toidusektori ettevõtted on oodatud osalema veebis toimuval täiendkoolituse programmis „Digitaalne müük ja rahvusvaheline e-kaubandus“, mis koosneb 12 koolituspäevast, millest igaüks 4 akadeemilist tundi.
Koolitussarja eesmärk on toetada ettevõtteid nende rahvusvahelises kasvus, pakkudes vajalikke praktilisi teadmisi ja oskusi digitaalsete müügikanalite tõhusaks kasutamiseks. Koolituse kaudu soovitakse vähendada levinud takistusi nagu müügistrateegiate puudulikkus ja vähesed teadmised e-kaubandusest, mis sageli pärsivad ettevõtete laienemist välisturgudele. Koolituse kaudu arendatakse osalejate võimekust üles ehitada toimiv rahvusvaheline müügiprotsess, hallata kliendisuhteid digitaalsetes kanalites ning koostada praktilisi tegevusplaane, mis on kohandatud just nende enda toodete ja teenuste jaoks. Programmi lisaväärtuseks on kogenud koolitaja praktilised juhtnöörid ja edulugude analüüs, mis aitavad osalejatel mõista reaalseid turuolukordi ning rakendada õpitut oma ettevõtte tegevuses. Lõppeesmärk on suurendada osalevate ettevõtete ekspordipotentsiaali ning toetada toidusektori VKE-de rahvusvahelist konkurentsivõimet.

Sihtrühm: toidusektori väikse- ja keskmise suurusega ettevõtteid, kes soovivad laiendada oma müüki rahvusvahelistes e-kanalites.

Koolitus kombineerib teooria, praktika ja individuaalse töö. Koolituse läbinutele väljastatakse sellekohane tõend.

Ajakava:

29.10.2025 Sissejuhatus e-kaubanduse maailma; E-ärimudelid

Tunnis tutvustatakse osalejatele e-kaubanduse maailma, keskendudes 2025. a hetkeolukorrale ja trendidele, eriti toidu- ja joogisektoris. Uuritavad fookusriigid: Eesti, Läti, Leedu, Soome, Rootsi, Saksamaa ja Ühendkuningriik.
Tutvutakse levinumate e-ärimudelitega nagu pure player, D2C, B2B, B2C, dropshipping, subscription ja marketplace. Arutletakse iga mudeli eeliste ja puuduste üle.

12.11.2025 Rahvusvahelistumine: ekspordiks valmisolek; Konkurentsianalüüs sihtturul

See tund keskendub ekspordi- ja rahvusvahelistumise strateegiatele. Antakse praktilisi soovitusi selle kohta, kuidas valida sihtriik ja milliseid tegureid hinnata enne rahvusvahelise veebipõhise äri alustamist
Tunni teises pooles keskendutakse otseste konkurentide uurimisele ja tuvastamisele valitud sihtturul. Tutvustatakse tööriistu ja meetodeid konkurentide kommunikatsiooni- ja turundusstrateegiate analüüsimiseks.

19.11.2025 Potentsiaalse kliendi analüüs sihtturul; Müügivahendid: oma veebipoest marketplace’ideni

See tund keskendub potentsiaalse kliendi analüüsimisele sihtriigis, lähtudes võtmemõistetest nagu kasutajaharjumused ja klienditeekond. Kasutades buyer persona tööriista, loovad osalejad ideaalkliendi profiili, mis toetab turundusstrateegiate väljatöötamist.
Tutvustatakse kõiki peamisi tööriistu, mis on saadaval veebimüügiks – alates oma veebilehtedest kuni erinevate müügiplatvormideni (marketplace’ideni). Uurime iga valiku tugevusi ja nõrkusi, kulusid ning funktsionaalsust.

26.11.2025 E-kaubanduse tiim; Kuluprognoos ja eelarvestamine

Välismaise veebimüügiprojekti käivitamiseks on vaja luua tugev meeskond (töötajad ja/või allhankijad), kuhu kuuluvad e-kaubanduse eksperdid, juristid, raamatupidajad, kullerid ja teised spetsialistid. Tunnis antakse nõu, kust leida sobivaid partnereid, milliseid lepingulisi aspekte tuleb enne allkirjastamist arvesse võtta, millised oskused on vajalikud, millised on kulud või teenustasud ning käsitletakse mitmeid teisi praktilisi nüansse.
Tunni teises pooles koostatakse näidis e-kaubanduse projekti kuluplaan, kasutades tabelarvutusprogrammi (näiteks Excelit).

04.12.2025 Kategooriapuu struktuur; Tootekaart

Funktsionaalse e-kaubanduse jaoks on vajalik määratleda ja luua tootekategooriad ning alamkategooriad. Koolitaja selgitab, kuidas tooteid jagada, milliste kriteeriumide alusel ning mida tähendavad tooteatribuudid.
Räägime tootekaardist: kuidas tooteid veebis parimal viisil esitleda, kuidas kirjutada Google’i jaoks atraktiivseid tootenimesid ning kasutada korrektset tootefotograafiat. Samuti selgitatakse erinevusi tootekoodide vahel

10.12.2025 Maksemeetodid veebis; Ladu, pakendamine ja logistika

Tund käsitleb peamisi e-kaubanduses kasutatavaid makseviise: alates pangaülekannetest kuni sularaha kättesaamisel lahenduseni (COD), deebet- ja krediitkaartide, järelmaksu (nt Klarna), makseteenuse pakkujate (PSP-de), makseväravate ja tagasimaksete (chargeback) kaudu. Samuti toimub makseviiside hindamine ja valik arvestades toidusektori spetsiifikat e-kaubanduses.
Tunni teises pooles tutvustame toidusektori e-kaubanduse logistilisi aspekte: pakendamine ja külmaahela nõuetele vastavus, kaitsematerjalid, saatmiskulud ja transpordidokumentatsioon, kolmanda osapoole logistikateenused (3PL) ning erinevate riikide sertifikaadid ja seadusandlikud nõuded.

18.12.2025 Otsingumootorid ja märksõnad; SEO: orgaaniline turundus

Pärast lühikest sissejuhatust digitaalturunduse tööriistadesse selgitatakse, kuidas töötavad otsingumootorid nagu Google, Bing ja Yandex. Teemadeks on web crawlers, Page Rank, domain authority, indekseerimine, orgaaniline järjestus, otsingu eesmärk, märksõnade uurimine ja märksõnade planeerija loomine spetsiaalsete tööriistade abil.
Tunni teises pooles selgitame, kuidas saavutada orgaaniline (tasuta) nähtavus otsingumootorites nagu Google või Yandex. Käsitletakse veebilehe optimeerimise põhielemente (on-page SEO), saidi jõudluse parandamist (core web vitals) ning tagasilinkide hankimist (off-page SEO).

14.01.2026 SEA: tasuline turundus otsingumootorites; Sotsiaalmeedia turundus (SMM)

See tund uurib tasulisi reklaame otsingumootorites. Selgitatakse, kuidas toimivad kliki eest tasumise (PPC) reklaamid ning milliseid kampaaniatüüpe on võimalik käivitada: otsingureklaamidest kuni toodete loetelu reklaamideni, sealhulgas Google’i tehisintellekti juhitud kampaaniad.
Tunni teine pool keskendub müügitehnikatele sotsiaalvõrgustikes nagu Facebook, Instagram ja TikTok. Õppetöö hõlmab kampaaniate loomist Meta Business Suite’i abil ning TikToki otseostude võimaluste kasutamist.

21.01.2026 Marketplaces; Lead Generation B2B ja B2C jaoks

Kuidas toimivad turuplatsid: alates otsesest saatmisest (Fulfillment by Merchant) kuni turuplatsi enda hallatava logistika ning tasude, komisjonitasude ja üldiste või nišiturgu teenindavate turuplatside põhimõteteni. Õppetund käsitleb ka Amazon Selleri ja TikTok Shopi funktsionaalsust ning tagapõhja.
Tunni teises pooles selgitame, kuidas läbi viia leadide genereerimise tegevusi, et saada potentsiaalseid kliente nii B2C kui ka B2B kontekstis (restoranid, suured jaemüüjad, välismaised hulgimüüjad jne). Samuti käsitletakse, kuidas luua maandumisleht koos kontaktvormiga, kasutades selleks spetsiaalset tööriista.

28.01.2026 CRM e-kaubanduses; E-posti turundus

See tund käsitleb CRM-tarkvara kasutamise eeliseid e-kaubanduses: alates kontaktide ja ettevõtete haldamisest kuni kõnede ja ülesannete juhtimiseni. CRM-süsteem on oluline tööriist igale ettevõttele, kes soovib kasvada ja üles ehitada struktureeritud meeskonna.
E-post on endiselt müügi põhivahend. Tunni teises osas tutvustame uudiskirjade loomise ja kirjutamise tehnikaid. Samuti käsitletakse kõige levinumaid tööriistu ja olulisi tulemusnäitajaid (KPI-sid), mida analüüsida pärast uudiskirja saatmist.

04.02.2026 Maine veebis kui usaldusväärsuse tööriist; Kogukonnad: sotsiaalmeedias ja sõnumirakendustes

Veebis on oma maine jälgimine ülioluline. See tund tutvustab tööriistu tugeva maine loomiseks nii tasuta kanalite kaudu kui ka usaldusmärkide (trustmarks) abil.
Kogukonnad on liikunud foorumitest sotsiaalvõrgustikesse ja sõnumirakendustesse nagu WhatsApp või WeChat. Tunni teine osa keskendub strateegiatele, kuidas üles ehitada kogukond oma toodete e-kaubanduse ümber.

11.02.2026 Müügiprognoosid; Analüüsi- ja seirevahendid

See tund keskendub veebimüügi prognoosimisele, kasutades varasemates tundides kogutud andmeid. Harjutuse lõpus arvutavad osalejad välja igakuise kasumi või kahjumi ning hindavad tasuvuspunkti.
Tunni teises osas määratleme e-kaubanduse peamised KPI-d ja vajalikud tööriistad nende jälgimiseks (nt Google Analytics). Lisaks käsitleme edasijõudnutele mõeldud tööriistu nagu heatmap’id ja hiireliigutuste jälgimine (Clarity).

Täpsem info sündmuse kohta (lektorite tutvustused, fookusteemad jm.): https://www.koda.ee/et/sundmused/koolitusprogramm-toidusektorile-digitaalne-muuk-ja-rahvusvaheline-e-kaubandus

Koolitus on tasuta ja sellest võivad osa võtta kõik huvitatud isikud. Osalemine on vähese tähtsusega abi (VTA), abisumma ühe osavõtja kohta arvutatakse osavõtjate lõpliku arvu järgi, kuid see ei ületa 1331 eurot.
Ettevõtte esindajana osalejale on infopäev tasuta, kui ettevõttel on piisavalt vähese tähtsusega abi (VTA) jääki. Ettevõtja peab pidama tekkepõhist arvestust VTA kasutamise üle. VTA vaba jääki saab kontrollida ka veebilehelt https://fin.ee/riigihanked-riigiabi-osalused-kinnisvara/riigiabi

Koolitus viiakse läbi „Põllumajanduslike teadmiste ja innovatsiooni süsteemi“ (AKIS) raames. Kaasrahastanud Euroopa Liit.

Lisainfo:
Merit Fimberg-Espuch
Projektijuht, Eesti kaubandus-tööstuskoda
merit@koda.ee
+372 604 0066

Põllumajandusloomade transport
2025-12-19 09:00 - 16:30 | Veebis, Eesti
Veebikoolitus “Põllumajandusloomade transport vastavalt loomakaitsenõuetele, pädevuskoolitus”
Koolitus on suunatud huvilistele, kelle jaoks on oluline põllumajandusloomade transpordi pädevuskoolituse läbimine.
Koolituse põhiteemad:

seadusandlus, mis kohaldub põllumajanduslooma transpordil;
erinevate põllumajandusloomade transpordinõuded;
loomade veokisse ajamine, transpordivahendite sobivus;
kuidas tagada loomadele heaolu transpordi kestel;
teekonnalehed ja nende täitmine.

Koolituspäeva lõpus tuleb sooritada test.
Koolitus eeldab osalemist reaalajas ega ole järelevaadatav.
Koolituse kirjeldus ÕISis.

Ringbiomajandus aianduse ja põllumajanduse väiketoidutootjale
2026-01-05 - 2026-01-06 | Põlvamaa, Põlvamaa, Eesti
Koht: Räpina Aianduskool, Aianduse 6, Räpina
Aeg: kevad 2026
Maht: 2,3 EKAP / 80 ak h (60 kontakttundi)
Hind: Osalejale tasuta, rahastatakse Euroopa Liidu taasterahastu NextGenerationEU vahenditest “Roheoskused ettevõtete rohepöörde toetamiseks” meetme raames haridus- ja teadusministri 23.01.2025 käskkirja nr 1.1-2/25/10 alusel.
Koolitaja: Räpina Aianduskooli keskkonnakaitse ja aianduse eriala õpetajad; kaasatud on välislektorid Eesti ülikoolidest.
Koolitusjuht: Elina Oeselg, 56671936, elina.oeselg@aianduskool.ee
Käesolev koolitus on teine osa kahe-osaliselt koolitusest. Esimene osa on Sissejuhatus ringmajandusse aianduse ja põllumajanduse väiketoidutootjatele.
Sihtgrupp
Tegevad ja tegevust alustavad väiketoidutootjad.
Koolituse alustamise tingimus: Osaleja mõistab ringmajanduse põhimõtteid ja kliimamuutuste olemust ning mõjusid.
Õpiväljund
Kursuse läbinu koostab ettevõtte ringmajanduslikku analüüsi ja teeb ettepanekuid edasiste arenguvõimaluste kohta antud teemal.
Registreeru koolitusele SIIT.

Maksuvabad kulud
2026-01-05 15:00 - 16:30 | Veebis, Eesti
Ettevõtja infotund “Maksuvabad kulud ja maksusoodustused”
Kuupäev/kellaaeg: 05/01/2026 kell 15:00 – 16:30
Ülevaade
Infotunnis võtame fookusesse olulise ja sageli segadust tekitava teema – kulude maksustamise. Räägime sellest, millised kulud on ettevõtlusega seotud ja millised mitte ning mida see eristus tähendab maksustamise seisukohalt. Selgitame, millal ja kuidas saab kulusid ettevõtluse arvestusse kanda ning millistel juhtudel tuleb arvestada erisoodustusega. Eraldi peatume kingituste, annetuste ja vastuvõtukulude teemal – näiteks, millised kingitused on lubatud, millised piirangud kehtivad, millal tekib maksukohustus ja millal on võimalik neid kulusid maksuvabalt kajastada. Need on teemad, mis võivad tunduda keerulised, aga kui saad süsteemi korra selgeks, muutub ka igapäevane otsustamine ja dokumenteerimine palju lihtsamaks.
Lisaks räägime erisoodustustest – näiteks, mida tähendab see, kui ettevõte maksab töötaja või juhatuse liikme eest mõne isikliku kulu, nagu telefoniarve, toitlustus või transpordikulu. Kas ja kuidas neid kulusid saab ettevõtte kaudu katta ning millal tuleb selle pealt makse tasuda? Need küsimused puudutavad ka üksikettevõtjaid ja alustavaid väikeettevõtteid, kes sageli teevad oma tegevuse käigus kulutusi, mille iseloom ei ole alati must-valge.
Infotunnis tulevad jutuks alljärgnevad teemad ning nende maksustamisega seotud reeglid:

Ettevõtlusega seotud kulud
Kodukontor, isikliku või ettevõtte sõiduki kasutamine, töölähetus, tervise ja spordiga ning töötajate transpordiga seotud kulud
Kingitused, annetused ja vastuvõtukulud
Ettevõtlusega mitteseotud kulud

Info on ülioluline, et teada enda võimalusi ning reeglistikku, kuidas maksuarvestuslikult korrektselt toimida. Kuigi koolitus annab hea ülevaate käsitletavast teemast, ei ole tegemist osaleja erinevate teemade maksualase nõustamisega.
Infotund toimub esmaspäeval, 05. jaanuaril 2026 kell 15:00 – 16:30 ning on tasuta, huvilised on oodatud registreeruma alljärgneval lingil: https://us02web.zoom.us/meeting/register/2mKMZE2HTk6-y2fRkis9LA
Infotund toimub virtuaalselt (Zoom) ning seda viib läbi Harju Ettevõtlus- ja Arenduskeskuse ettevõtluskonsultant Katrin Tammepõld.
Lisainformatsioon: Priit Kuuskme, priit@heak.ee, +372 512 3215
Infotunni toimumisele aitab kaasa Euroopa Liit. Infotundi rahastatakse meetmest “VKEde oskuste arendamine maakondlikes arenduskeskustes (21.1.4.11)”.

Koolitus "Elektroonika"
2026-01-09 10:00 - 17:00 | Tartu, Eesti
Koolitus annab teemast huvitatud isikule praktilised oskused ja teoreetilised teadmised analoog- ja digitaalelektroonika alal elektroonikaskeemide analüüsimiseks, täiustamiseks ja loomiseks.
Koolituse sisu täpsem kirjeldus õppepäevadena.
Koolituse sihtrühm:

Osalema on oodatud erialase tasemehariduseta, keskhariduseta või aegunud oskustega (sh kõrgharidusega) täiskasvanud (18+), kelle jaoks antud koolitus on tööalaselt vajalik nt ehitus- ja energeetika valdkonnas töötavad erialase tasemehariduseta või aegunud oskustega spetsialistid, samuti ka hooneautomaatika spetsialistid, arvutitehnikud, nõrkvoolu süsteemide spetsialistid jmt.
Koolitus sobib ehitus- ja energeetikainseneridele täienduskoolituseks kutse taotlemisel või taastõendamisel.
Koolituse sihtrühma ei kuulu EMÜ töötajad ja üliõpilased.

Koolitus toimub (rühma täitumisel) auditoorselt üheksa 8-tunnise õppepäevana:
9. jaanuar,
15.-16. jaanuar,
22.-23. jaanuar,
5.-6. veebruar,
12.-13. veebruar 2026.
Õppetöö toimub kõigil koolituspäevadel kell 10.00-17.00.
Koolitusel osalemiseks tuleb:

kuuluda sihtrühma;
õigeaegselt registreeruda koolitusele;
hiljemalt 18. detsembriks 2025 esitada motivatsioonikiri (vormi leiad koolituse kirjelduse lehelt);
varuda aega koolituspäevadel osalemiseks ja jaksu valitud koolitus ka lõpetada.

Koolitusel osalemine on koolituse lõpetamise nõuded täitnud osalejale TASUTA!
KOOLITUSELE REGISTREERUMINE JA MOTIVATSIOONIKIRJA ESITAMINE
Koolitus toimub ülikoolides ja rakenduskõrgkoolides toimuvate täiskasvanute täienduskoolituse kursuste riikliku koolitustellimuse 2025–2026. aastaks tellimuse raames ning tegevust rahastab ESF VÕTI programm “Täiskasvanuhariduse arendamine ja mitteformaalsete õppimisvõimaluste pakkumine”.

Mahepõllukultuuride viljelemise infopäev - mullaviljakus ja mullaelustik
2026-01-09 11:00 - 14:30 | Tartumaa, Eesti
Toimumise aeg: 9.01.2026 kell 11:00
Toimumise koht: Eesti Maaülikool, Kreutzwaldi 5 (Metsamaja), ruum 2B27
Korraldaja: Mahepõllumajanduse Koostöökogu
Sihtrühm: Mahepõllumajandustootjad ning mahetootmise meetoditest huvitatud tavatootjad
Päevakava:*
11:00 Mullaelustiku roll põllumajanduses. Mullaelustiku rollid ökosüsteemis; mullaelustiku seisund maailmas ja Eestis – mõjutegurid ja võimalused seisundi parandamiseks; mullaelustikuga katsetamine ettevõttes – praktilisi soovitusi; kokkuvõte. Tanel Vahter, Tartu Ülikool
12:30 Lõunapaus
13:00 Mullaviljakus mahepõllumajanduses – kulutõhusad lähenemisviisid teraviljakasvatuseks. Olivier de Schaetzen, Gens
14:30 Lõpp
*Korraldajal on õigus teha päevakavas muudatusi
Infopäeval on tõlge eesti keelde.
Infopäev on tasuta. Registreerumine on lõppenud.
Kohtade arv on piiratud. Registreerimine lõpetatakse kohtade täitumisel enne registreerimistähtaega.
Infopäev on rahastatud “Põllumajanduslike teadmiste ja innovatsiooni süsteemi” ehk AKIS programmi raames.
Lisainfo: maheteave@gmail.com

Taimekaitsevahendite professionaalse kasutaja täienduskoolitus (12 t)
2026-01-12 | Järvamaa, Järvamaa, Eesti
Taimekaitsevahendite professionaalse kasutaja täienduskoolitus (12 t)
Koolitus toimub 12.jaanuaril 2026 Säreveres
Koolitaja: Kaja Marrandi
Koolituse hind 90 eur.
Koolitusele registreerimine toimub SIIT
PS! Koolitus on mõeldud kehtiva taimekaitsetunnistuse pikendamiseks!
Põllumajandusharidusega agronoomidel on võimalik koolitus läbida ka Moodle.ee keskkonnas.
Kaasa palun võtta isikut tõendav dokument.
Täiendav info:
koolitusjuht
Ruth Türk
ruth.turk@jkhk.ee
+372 5329 2188

EPKK konverents Lihafoorum 2026
2026-01-13 10:00 - 17:00 | Lääne-Virumaa, Lääne-Virumaa, Eesti
Eesti Põllumajandus-Kaubanduskoda kutsub osalema hübriidkonverentsil
LIHAFOORUM 2026
Uus aeg: 13. jaanuar 2026 kell 10.00-17.00
Koht: Rakvere Teatrikino saal (Kreutzwaldi 2a, Rakvere) ja veebiülekanne
Registreerimine on avatud SIIN.**
Registreerimine kohapeal osalemiseks on avatud kuni 5. jaanuar 2026
**Palume tähele panna, et konverentsile registreerumine on kohustuslik. Kui olete end kohapeal osalejaks kirja pannud, kuid ei saa osaleda, tuleb sellest teatada vähemalt 72 tundi enne sündmust kirjutades marge@epkk.ee. Teavitamata konverentsile kohale mittetuleku korral esitab EPKK registreerunule arve toitlustuse summa ulatuses, mis on 35+km/inimene. Täname mõistva suhtumise eest!
Päevakavas*:
10.00 – 10.15 Foorumi avamine ja tervitused. Kerli Ats, Eesti Põllumajandus-Kaubanduskoja juhatuse esinaine ja Katrin Tähepõld, Eesti Põllumajandus-Kaubanduskoja lihatoimkonna juht
10.20 – 12.00 I osa:

EL-i uus eelarve raamistik 2027+. Riin Saluveer, Euroopa Komisjoni Eesti esinduse poliitikavaldkonna juht
Järgmine ÜPP eelarve – mõju lihasektorile. Kristel Maidre, regionaal- ja põllumajandusministeeriumi põllumajanduspoliitika osakonnajuht
Euroopa Komisjoni loomade heaolupakett. Reili Kivilo, nõunik põllumajandusküsimustes, Eesti alaline esindus Euroopa Liidu juures
EPKK Lihatoimkonna kolleegium

12.30 – 13.30 lõunapaus
13.15 – 14.45 II osa:

Arengukava „Eesti põllumajandus ja toit 2030“ vahehindamine. Ants-Hannes Viira, Eesti Põllumajandus-Kaubanduskoja põllumajanduspoliitika juht
NIMBY – eitajate armee. Mihkel Kangur, Tallinna Ülikooli ökoloogia vanemteadur ja Rakvere Riigigümnaasiumi õppe– ja arendusjuht
EPKK Lihatoimkonna kolleegium

14.45 – 15.00 kohvipaus
15.00 – 17.00 III osa:

Sealihasektor ja linnusektori ülevaade. Janne Laik-Lõhmus, MAAG Eesti AS tootearendus- ja turundusdirektor
Veiselihasektori ülevaade. Tanel-Taavi Bulitko, Eesti Tõuloomakasvatajate Ühistu juht
Lambalihasektori ülevaade. Mirjam Pikkmets, Eesti Lamba- ja kitsekasvatajate Liidu tegevjuht
EPKK Lihatoimkonna kolleegium ja foorumi kokkuvõte

Lihatoimkonna kolleegiumisse kuuluvad: Tanel-Taavi Bulitko, Mirjam Pikkmets ja Timo Vunder
Päeva modereerib: Meeli Lindsaar, Eesti Põllumajandus-Kaubanduskoja toiduvaldkonna juht
*korraldaja jätab endale õiguse teha päevakas muudatusi
Lisainfo: Marge Mänd, EPKK projektijuht, e-post: marge@epkk.ee, tel: 53009034

Sündmus toimub Euroopa Liidu ühise strateegiakava 2023-2027 kohase Põllumajanduse teadmussiirde ja innovatsiooni süsteemi (AKIS) arendamise toetuse raames, rahastab Euroopa Maaelu Põllumajandusfond.

Täiendkoolitus: „BRC Food Safety nõuetele vastav toiduohutuse juhtimissüsteem“
2026-01-15 09:30 - 16:30 | Veebis, Eesti
Toimumise aeg ja koht: 15. jaanuar 2026 kell 9.30 – 16.30 koolitusena veebis.
Koolitusel osalejate arv on piiratud. Osalema saavad esimesed 20 registreerunut.

Registreerumine 15.01.2026 toimuvale BRC Food Safety nõuetele vastav toiduohutuse juhtimissüsteem koolitusele toimub SIIT

Sihtrühm:
Koolitus on suunatud põllumajandus- ja toidusektori ettevõtjatele ning nende töötajatele, eelkõige toiduainete tootmise, töötlemise ja pakendamisega tegelevate ettevõtete juhtidele ja spetsialistidele, kelle tööülesanneteks on toiduohutuse ja kvaliteedijuhtimissüsteemide arendamine, rakendamine ja haldamine vastavalt BRC Food Safety standardi nõuetele.

Koolituse eesmärk ja lühike sündmuse kirjeldus:
Koolituse eesmärgiks on anda osalejatele selge ja praktiline ülevaade, mida tuleb teha BRC Food Safety nõuetele vastava toiduohutuse juhtimissüsteemi väljaarendamiseks oma organisatsioonis.

PÄEVAKAVA
Moderaator ja lektor: Jussi Onoper
9.30 – 11.00 Sissejuhatus

Ülevaade toiduohutuse juhtimissüsteemide sertifitseerimisest
Ülevaade BRC Food Safety standardi uuenenud nõuetest (9. versiooni uuendustest)
Tippjuhtkonna pühendumus

11.00 – 11.15 Sirutuspaus
11.15 – 12.45 Ülevaade BRC Food Safety standardi uuenenud nõuetest (jätkub)

Toiduohutusplaan
Toiduohutuse ja kvaliteedijuhtimissüsteem

12.45 – 13.15 Lõuna
13.15 – 14.45 Ülevaade BRC Food Safety standardi uuenenud nõuetest (jätkub)

Tootmisasukoha standardid
Tooteohje
Protsessiohje

14.45 – 15.00 Sirutuspaus
15.00 – 16.30 Ülevaade BRC Food Safety standardi uuenenud nõuetest (jätkub)

Personaliga seonduvad nõuded
Kõrge riskiastmega, suure hoolsusega ja ümbritseva kõrge hoolsusega alad tootmispiirkonnad
Nõuded vahendatavatele toodetele
Standardi rakendamise sammud
BRC auditite eripärad

Koolituse kokkuvõte
Lektor: Jussi Onoper, OÜ TJO Konsultatsioonid konsultant
Koolituse tulemusena on osalejatel ülevaade BRC Food Safety standardi muutunud nõuetest.
*korraldajal on õigus teha muudatusi koolituse ajakavas

Koolitusel osalemine on vähese tähtsusega abi (VTA) ning koolitus on sihtrühma kuulujale tasuta, kui ettevõttel on piisavalt VTA jääki. Abisumma ühe osavõtja kohta arvutatakse osavõtjate lõpliku arvu järgi, kuid see ei ületa 154,29 eurot.
Ettevõtja peab pidama tekkepõhist arvestust VTA kasutamise üle. VTA vaba jääki saab kontrollida ka veebilehelt https://fin.ee/riigihanked-riigiabi-osalused-kinnisvara/riigiabi

Kui osaleja ettevõttel ei ole piisavalt VTA vaba jääki, siis arvestatakse osalemise eest riigiabi ning sellisel juhul tuleb ettevõttel esitada enne tegevuse toimumist riigiabi taotlus (vormi saab korraldajalt).
Keskmise suurusega ettevõtja korral toetatakse infopäeval või koolitusel osalemist 60%, mikro-ja väikeettevõtja korral 70% ning suurettevõtja korral 50% ulatuses osaleja kohta.
Puudujääv osa tuleb osalejal/ettevõttel endal tasuda.
METK toetuse saamise tingimuseks on, et koolitusel osalevad vähemalt 10 ettevõtte esindajad.

Üritus viiakse läbi „Põllumajanduslike teadmiste ja innovatsiooni süsteemi“ (AKIS) raames. Kaasrahastab Euroopa Liit.

Korraldaja: Eesti Toiduainetööstuse Liit
Koolituse läbiviija TJO Konsultatsioonid OÜ

Lisainfo:
Liina Laineveer
Liina.laineveer@toiduliit.ee
+372 5205877

Ekspordijuhtimise aastakonverents ja mess 2026
2026-01-15 09:30 - 17:00 | Tallinn, Liivalaia 33, Eesti
15. jaanuaril 2026 toimub Tallinnas Ekspordijuhtimise Aastakonverents ja Mess, kuhu ootame esindajaid ekspordiettevõtetest, toetusmeetmeid pakkuvatest asutustest ning ekspordi jaoks tugiteenuseid (näiteks logistika-, finants-, tarkvara-, õigus- ja nõustamisteenused) pakkuvatest ettevõtetest.
Konverents aitab näha ekspordikasvu potentsiaali laiemalt, õppida teiste tegijate kogemustest, leida värskeid “raamist välja” ideid ning luua uusi koostöökontakte.
Päeva teemafookuses on:

Millised on ekspordiettevõtete praktilised kogemuslood äri kasvatamisel, müügiedu saavutamisel ja raskustega toimetulemisel?
Millest räägib värske väliskaubanduse statistika ning millised on Eesti ekspordiettevõtete tulevikuperspektiivid, peamised riskid ja väljakutsed?
Kuidas hinnata ja maandada sihtturgudega seotud juriidilisi ja finantsriske? Kuidas tegutseda, kui tekivad vaidlused sihtturgudel?
Kuidas on tarneahel muutunud segaste tollitariifide ja geopoliitiliste pingete tingimustes? Miks on usaldusväärne tarneahel müügiargument, milleta toode turul ei püsi?
Kuidas kasutada tehisaru eksporditegevuste toetamisel: tegevuste kohandamisel sihtriigi eripäradele, keele lokaliseerimisel ja klienditeeninduse korraldamisel?
Kuidas tehisaru abil prognoosida välisturgudega seotud investeeringuid ja finantstulemuslikkust?
Kuidas tugevdada Eesti ettevõtete omavahelist koostööd sihtturgudel?
Milliseid kasulikke tugiteenuseid on ekspordiettevõtetele täna pakkuda?

Kogu konverentsipäeva vältel toimub mess, kus on võimalik tutvuda eksporditööd hõlbustavate tugiteenuste ja lahendustega ning suhelda tugiorganisatsioonidega ja potentsiaalsete koostööpartneritega.
Kasutage võimalust – registreeruge juba täna ja lisage 15. jaanuar 2026 oma kalendrisse!
Ootame osalema
Piret Potisepp – Eesti Kaubandus-Tööstuskoja teenuste direktor (koda.ee)
Eero Raun – Aastakonverentsi programmi produtsent (exponomic.com)
Urmas Kõiv – Aastakonverentsi peakorraldaja (areng.ee)

EPKK infopäev: Kestlik toidutootmine
2026-01-15 10:00 - 13:00 | Veebis, Eesti
Eesti Põllumajandus-Kaubanduskoda kutsub osalema infopäeval: “Kestlik toidutootmine”
Toimumisaeg: 15. jaanuar 2025 kell 10.00 – 13.00
Toimumiskoht: veebikeskkonnas Zoom
Osalemine on TASUTA.

Registreerimine on avatud SIIN.

PÄEVAKAVAS*:
10:00 infopäeva avamine ja tehnilised näpunäited
10:05 – 10:35 Kestlikkusaruandlus muudatuste tuules. Marika Taal, Rahandusministeerium, rahandusteabe poliitika osakonna nõunik
10:40 – 11:10 Kliimamõju leevendamise ja kliimamuutustega kohanemise võimalused põllumajanduses. Jelena Ariva, Maaelu Teadmuskeskuse agroökoloogia peaspetsialist
11:15 – 11:45 Süsiniku jalajälge vähendavad praktikad põllul. Piibe Vaher, eAgronom, Agronoomide tiimijuht ja agronoomiline nõustaja
11:50 – 12:20 Jätkusuutlikkus piimatööstuses. Ain Soome, Maag Grupi kestliku arengu juht
12:25 – 12:55 Toidukadude vähendamine ja jätkusuutlikus restoraniäris- kas võimalus või kohustus? /kinnitamisel/
13:00 Infopäeva lõpetamine

Infopäeva modereerib: Ragnar Viikoja, Eesti Põllumajandus-Kaubanduskoja metsanduse ja maaettevõtluse valdkonna juht

*Korraldajal on õigus teha päevakavas muudatusi

Sündmus toimub Euroopa Liidu ühise strateegiakava 2023-2027 kohase Põllumajanduse teadmussiirde ja innovatsiooni süsteemi (AKIS) arendamise toetuse raames, rahastab Euroopa Maaelu Põllumajandusfond.

Muudatuste juhtimine rohepöörde toetamiseks
2026-01-15 10:00 - 16:00 | Tartu, Eesti
Muudatuste juhtimine rohepöörde toetamiseks
Koolituse eesmärk on anda osalejatele teadmisi ja praktilisi oskusi muudatuste juhtimise valdkonnas, võimaldades neil analüüsida, hinnata ning tõhusalt juhtida rohepöördest tulenevaid organisatsioonilisi muudatusi.
Kursus toimub viiel õppepäeval: 15., 22. ja 29. jaanuaril ning 5. ja 10. veebruaril 2026.
Koolituse läbinu
– analüüsib globaalseid keskkonnaprobleeme ja rohepöörde vajadust, hinnates erinevaid muudatuste tüüpe ning nende mõju organisatsioonile;
– analüüsib muudatuste vastuseisu põhjuseid, rohepöördest tingitud muutuste väärarusaamasid, sünteesib võtteid emotsioonide ja hoiakutega toimetulekuks muudatuste elluviimisel, kaasates teisi töötajaid;
– oskab hinnata õppimisprotsessi ja arenguvõimalusi muudatuste kontekstis, analüüsides, kuidas muudatused mõjutavad individuaalset arengut ning kuidas roheoskuste arendamine aitab kaasa rohepöördele;
– oskab hinnata rohepööret toetavate muudatuste mõju organisatsioonile ja välja töötada ettepanekuid, mis aitavad tõhustada muudatuste edukat elluviimist ning parendada kommunikatsiooni ja mõjude hindamist.
Teemad:
1. Globaalsete keskkonnaprobleemide ülevaade, kliimamuutuse mõju ettevõtlusele ja organisatsioonidele, kestliku arengu eesmärgid ja nende rakendamine organisatsioonides.
2. Muudatuste vajadused, sh rohepöördest tingitud muudatuste vajadus, tüübid ja etapid ning organisatsiooniliste muudatuste protsess.
3. Emotsioonid ja hoiakud muudatustes, väärarusaamade muutmine rohepöörde näitel, muudatuste vastuseisu põhjused ja vastuseisu vähendamise võtted.
4. Töötajate kaasamine muudatustesse ja kohanemine muudatustega, õppimine ja areng muudatuste kontekstis, roheoskused ja nende arendamine.
5. Rohepööret toetavate muudatuste edukas elluviimine, muudatuste kommunikatsioon, muudatuste mõju hindamine.

Koolitus "Teravilja baasil valmistatud jookide kõrvalsaadused"
2026-01-16 10:00 - 17:00 | Tartu, Eesti
Koolitus annab teemast huvitatud isikule erialased teadmised ja oskused teravilja baasil valmistatud jookide tootmisel tekkinud kõrvalsaaduste väärindamisest, et rakendada rohetehnoloogiaid, kohandada ärimudeleid ning viia ellu muutusi, mis toetavad kestlikku ja jätkusuutlikku arengut ettevõttes.
Koolituse sisu täpsem kirjeldus õppepäevadena.
Koolituse läbinu:

mõistab kõrvalsaadustele lisandväärtuse andmise olulisust ning ringmajanduse ja toidukadude vähendamise kontseptsiooni;
mõistab kõrvalsaadustega seotud ohtusid ning oskab kõrvalsaaduste käitlemist siduda toiduohutuse juhtimissüsteemiga;
tunneb taimsete jookide üldtehnoloogiat;
teab ja oskab nimetada teravilja baasil valmistatavate jookide tootmisprotsessis tekkivaid kõrvalsaadusi ning oskab neid iseloomustada;
tunneb tootearenduse põhialuseid ja oskab leida tehnoloogilisi lahendusi kõrvalsaaduste väärindamiseks

Koolituse sihtrühm:

toiduainete töötlemisega tegelevate ettevõtete erinevate tasemete spetsialistid (nt toidutehnoloogid, tootmisjuhid, kvaliteedispetsialistid, mikrobioloogid, meistrid jt) ja põllumajanduse/ toiduvaldkonna nõustajad ning järelevalve ametnikud.
Koolituse sihtrühma kuuluvad ka kutseõppeasutuste ja kõrgkoolide (sh EMÜ) õpetamisega tegelevad töötajad.
Koolituse sihtrühma ei kuulu EMÜ tasemeõppe üliõpilased.

Koolitus toimub (rühma täitumisel) auditoorselt 7…8-tunniste õppepäevadena:
16. jaanuar 2026
30. – 31. jaanuar 2026
13. – 14. veebruar 2026
27. veebruar 2026
6. märts 2026
Õppetöö toimub kõigil koolituspäevadel ajavahemikus kell 9.15-17.00.
Koolitusel osalemiseks tuleb:

kuuluda sihtrühma;
õigeaegselt registreeruda koolitusele;
hiljemalt 6. jaanuariks 2026 esitada motivatsioonikiri (vormi leiad koolituse kirjelduse lehelt);
omada erialast kutseharidust või erialast töökogemust toiduainete töötlemise valdkonnas;
varuda aega koolituspäevadel osalemiseks ja jaksu valitud koolitus ka lõpetada.

Koolitusel osalemine on koolituse lõpetamise nõuded täitnud osalejale TASUTA!
KOOLITUSELE REGISTREERUMINE JA MOTIVATSIOONIKIRJA ESITAMINE
Koolitus toimub ülikoolides ja rakenduskõrgkoolides toimuvate täiskasvanute täienduskoolituse kursuste riikliku koolitustellimuse 2025–2026. aastaks tellimuse raames ning tegevust rahastatakse taaste- ja vastupidavusrahastu investeeringust “Roheoskused ettevõtete rohepöörde toetamiseks”.

Koolitus "Roheenergeetika investeeringud ja finantsmudelid. Rohepöörde väljakutsed energiasüsteemis"
2026-01-16 10:00 - 17:00 | Tartu, Eesti
Koolitus annab osalejatele süsteemse ülevaade roheenergeetika tehnoloogiatest, rohepöördega seotud energeetikasüsteemi väljakutsetest ning sellega seotud investeerimisvõimalustest.
Koolitus arendab oskust analüüsida ja koostada roheenergia projektide finantsmudeleid ning hinnata nende majanduslikku ja keskkondlikku jätkusuutlikkust, arvestades kehtivaid poliitikaid ja regulatsioone.
Koolituse sisu täpsem kirjeldus õppepäevadena.
Koolituse sihtrühm:

Kuna meetme eesmärgiks on ettevõtete rohepöörde toetamine, siis on sihtgrupiks eelkõige elektriinsenerid ja elektrikud, lisaks võivad osaleda ka ehitusettevõtte juhid ja peaspetsialistid ehitusinsenerid (sh kütte-, ventilatsiooni- ja jahutusinsenerid ning veevarustuse- ja kanalisatsiooniinsenerid), oskustöötajad (tööjuhid, konstruktsioonide ehitajatest monteerijad, ehitustööde juhid, arhitektid).
Koolituse sihtrühma kuuluvad ka kutseõppeasutuste ja kõrgkoolide (sh EMÜ) õpetamisega tegelevad töötajad.
Koolituse sihtrühma ei kuulu EMÜ tasemeõppe üliõpilased.

Koolitus toimub (rühma täitumisel) auditoorselt 6-tunniste õppepäevadena:
16. jaanuaril 2026
30. jaanuaril 2026
13. veebruaril 2026
20. veebruaril 2026
Õppetöö toimub kõigil koolituspäevadel kell 10.00-15.30.
Koolitusel osalemiseks tuleb:

kuuluda sihtrühma;
õigeaegselt registreeruda koolitusele;
hiljemalt 2. jaanuariks 2026 esitada motivatsioonikiri (vormi leiad koolituse kirjelduse lehelt);
varuda aega koolituspäevadel osalemiseks ja jaksu valitud koolitus ka lõpetada.

Koolitusel osalemine on koolituse lõpetamise nõuded täitnud osalejale TASUTA!
KOOLITUSELE REGISTREERUMINE JA MOTIVATSIOONIKIRJA ESITAMINE
Koolitus toimub ülikoolides ja rakenduskõrgkoolides toimuvate täiskasvanute täienduskoolituse kursuste riikliku koolitustellimuse 2025–2026. aastaks tellimuse raames ning tegevust rahastatakse taaste- ja vastupidavusrahastu investeeringust “Roheoskused ettevõtete rohepöörde toetamiseks”.

Infopäev „ESG aruandlus – kas kohustus suurele ettevõttele või võimalus väikeettevõttele?“
2026-01-19 14:30 - 17:00 | Veebis, Eesti
Toimumise aeg ja koht: 19. jaanuar 2026 kell 14.30 – 17.00 infopäevana veebis

Registreerumine infopäevale toimub SIIT
Koolituse toimumiseks on vajalik vähemalt 10 osaleja eelregistreerumine. Väiksema huvi korral jätab korraldaja endale õiguse koolitus ära jätta.

Sihtrühm: Infopäev on suunatud põllumajandus- ja toidusektori ettevõtjatele ning nende töötajatele, eelkõige toiduainete tootmise, töötlemise ja pakendamisega tegelevate ettevõtete juhtidele ja spetsialistidele, kelle tööülesanneteks on toiduohutuse ja kvaliteedijuhtimissüsteemide arendamine, rakendamine ja haldamine vastavalt BRC Food Safety standardi nõuetele.

Infopäeva eesmärk ja lühike sündmuse kirjeldus:
Infopäeva eesmärk on anda ettevõtetele esmased teadmised ESG (Environmental, Social, Governance) põhimõtetest ja nende rakendamisest.
– Alustatakse teoreetilisest ülevaatest, kus tutvustatakse kolme ESG põhivaldkonda: keskkond (E), sotsiaalne vastutus (S) ja juhtimine (G).
– Jagatakse edulugusid Eestist, kus ettevõtted on ESG põhimõtteid edukalt rakendanud.
– Arutatakse, kuidas luua ESG-aruannet või millised võiksid olla esimesed sammud teie ettevõttes ESG-valdkonnas.
– Räägitakse, mis seisus on kestlikkusaruandlusega seonduvad muudatused ja millised on uued regulatsioonid ning direktiivid, mis Euroopa Liidust lähiaastail veel tulemas on.

Ajakava:
14.30-16.00 Ülevaade kestlikkusega seonduvatest terminitest, regulatsioonidest, raamistikest ja mõõdikutest, mida ettevõtja peaks tundma, et olla bürokraatia- ning tulevikukindel. Edulood ja näited Eestist, kuidas kestlikkus on ettevõtte strateegia osa, mitte eraldi dokument.
16.00-17.00 Millest alustada ja miks, et olla võrreldav ning konkurentsis Põhjamaade turgudel, pankade silmis kui ka suurklientidega suheldes. Kahese olulisuse hindamine, KHG mõõtmine või EPD?
*korraldajal on õigus teha muudatusi infopäeva ajakavas

Infopäeva lektorid ja läbiviijad: Infopäeva läbiviijaks on koolitaja Anu Ruul.
Anu Ruul on kestliku innovatsiooni strateeg ja Eesti üks kogenumaid (kestliku) innovatsiooniprotsessi koolitajaid.

Infopäev on sissejuhatuseks täiendkoolitusele „ESG kestlikkusaruandlusega seotud andmete kogumise ja kahese olulisuse hindamise praktikum“

Üritus viiakse läbi „Põllumajanduslike teadmiste ja innovatsiooni süsteemi“ (AKIS) raames. Kaasrahastab Euroopa Liit.

Lisainfo:
Liina Laineveer
Liina.laineveer@toiduliit.ee
+372 5205877

Kaalutletud lahendus - BASF Agro talveseminar 2026
2026-01-20 10:00 - 16:00 | Järvamaa, Järvamaa, Eesti
BASF Agro talveseminar 2026 toimub teisipäeval, 20. jaanuaril 2026 Paide Muusika- ja Teatrimajas.
BASF Agricultural Solutions talveseminaril mõtestatakse traditsiooniliselt lahti eelmise hooaja võtmepunktid ja seatakse plaane algavaks. Täpne programm avaldatakse jaanuari alguses.
Seminar on mõeldud põllumajandustootjatele ning BASF toodete edasimüüjatele.
Info ja registreerimine: https://fienta.com/et/basf-talv2026-2301-paide
Karen Uudeberg
Baltic Campaign Marketing and Administration Officer
Mobile: +372 503 1691
Email: karen.uudeberg@partners.basf.com

Sigadega töötavate isikute nõuetekohane väljaõpe
2026-01-20 10:00 - 2026-01-21 15:30 | Tartu, Eesti
Koolitus annab farmitöötajatele erialaseid teadmisi sigade anatoomia, füsioloogia, käitumuslike harjumuste ja loomakaitsenõuete kohta ning praktilised oskused põrsaste kastreerimiseks ja sigade süstimiseks.
Koolituse sihtrühm:

Osalema on oodatud baasteadmisteta või aegunud oskustega farmitöötajad.
Koolituse sihtrühma ei kuulu EMÜ töötajad ja üliõpilased.

Koolitus toimub auditoorselt nelja õppepäevana: 20.-21. ja 27.-28. jaanuar 2026
Õppetöö toimub kõigil koolituspäevadel kell 10.00-15.30.
Koolitusel osalemiseks tuleb:

kuuluda sihtrühma;
õigeaegselt registreeruda koolitusele;
hiljemalt 15. detsembriks 2025 esitada motivatsioonikiri;
varuda aega koolituspäevadel osalemiseks ja jaksu valitud koolitus ka lõpetada.

Finantsprognoosid
2026-01-20 15:00 - 16:00 | Veebis, Eesti
Ettevõtja infotund “Finantsprognoosid ja omahinna arvutus”
Kuupäev/kellaaeg
20/01/2026 15:00 – 16:00
Ülevaade

Infotunnis võtame vaatluse alla finantsprognooside koostamise, mida on ühest küljest vaja täita, et näiteks Starditoetust või Töötukassa alustava ettevõtja toetust (EVAT) taotleda, kuid teisest küljest saad tutvustatava Exceli abil hea ülevaate ka ettevõtte finantsilisest võimekusest. Lisaks peatume omahinna arvutusel, et saaksid oma toote või teenuse eest õiglast hinda küsida.
Infotunnis peatume alljärgnevatel teemadel:

Miks on finantsprognoosid olulised ning kuidas neid koostada?
Omahind vs müügihind
Omahinna arvutuspõhimõtted

Osalema on oodatud kõik ettevõtjad, kes soovivad taotleda toetusi ja peavad esitama läbimõeldud finantsprognoose. Samuti ärikasvust huvitatud ettevõtjad, kes tahavad oma teenuse/toote omahinna täpselt paika panna ning kes soovivad oma finantsjuhtimist parendada.
Infotund toimub esmaspäeval, 20.01.2026 kell 15:00 – 16:00.
Infotundi viib läbi Harju Ettevõtlus- ja Arenduskeskuse ettevõtluskonsultant Katrin Tammepõld.
Osalemine on tasuta, kuid vajalik on eelnev registreerimine alljärgneval lingil: https://us02web.zoom.us/meeting/register/QkDq-jbmRWKl52S5xR845g
Lisainformatsioon: Priit Kuuskme (priit@heak.ee, +372 512 3215).
Infotunni toimumisele aitab kaasa Euroopa Liit. Üritust rahastatakse meetmest “VKEde oskuste arendamine maakondlikes arenduskeskustes (21.1.4.11)”.

Northern Roots 2026
2026-01-21 08:00 - 2026-01-22 17:00 | Tallinn, Liivalaia 33, Eesti
Northern Roots 2026 – Taastava Põllumajanduse Foorum

Kolmapäev, 21. jaanuar kell 09:00 – Neljapäev, 22. jaanuar 2026 kell 17:00
Kultuurikatel, Tallinn

Northern Roots Foorum tuleb taas!
Kahe päeva jooksul toob foorum kokku taastava põllumajanduse eksperdid, teadlased ja praktikud üle maailma, et arutada, kuidas kujundada põllumajanduse tulevikku viisil, mis hoiab meie mulda ja keskkonda, pakub täisväärtuslikku toitu ning on majanduslikult jätkusuutlik.
Foorumi eesmärk on edendada uue põlvkonna põllumajanduse levikut Balti- ja Põhjamaades, pakkudes platvormi teadmistevahetamiseks ja koostööks nii väikestes fookusgruppides kui ka riiklikul tasandil.
Ootame kõiki, kes tunnevad huvi uuenduslike ja praktiliste lahenduste vastu, mis toetavad põllumajandusettevõtete elujõulisust.
PS! Ürituse pealaval on eestikeelne tõlge.
Lisainfo: www.northernroots.eu
AMETLIK HOTELL
Foorumi osalejatele pakume soodushinda Tallink Spa Hotellis, mis asub vaid 1-minutilise jalutuskäigu kaugusel Kultuurikatlast.
Broneeri ööbimine Tallink Spa Hotelli veebilehel ja kasuta sooduskoodi agriculture. Soodushind kehtib 20.-23.01.2026 öödele.

Turunduskohv: Kuidas panna tervise- ja mahetoodete e-poe turundus päriselt tööle?
2026-01-22 10:00 - 12:30 | Tallinn, Liivalaia 33, Eesti
Turunduskohv tuleb taas! Alusta oma päeva inspiratsiooni ja praktiliste ideedega! Liitu meie hommikukohviga, kus võtame lühidalt ja selgelt läbi kõik, mis on e-poe turundamisel päriselt oluline – alates usalduse loomisest ja konversiooni tõstmisest kuni sisuturunduse, reklaamide ja automaatikateni, mis toovad päris müüki.
Saad teada:

kuidas panna oma bränd ja sõnum ostjat kõnetama
millised nipid eristavad sinu e-poodi konkurentidest
kuidas tuua rohkem kvaliteetset liiklust ja muuta see ostudeks
millised turunduslahendused toimivad eriti hästi just mahe- ja tervisetoodete puhul

Oma kogemust jagab Ecosh Eesti Turundusjuht Luna Maria Otsa.
Luna Maria Otsa on kogenud turundusstrateeg, kes töötab Ecosh Eesti turundusjuhina ja juhib ühe Eesti tuntuma mahe- ja tervisetoodete brändi nähtavust ning kasvustrateegiat. Tema juhtimisel on Ecosh üles ehitanud tugeva kogukonna, loonud sisuka ja usaldust tekitava kommunikatsiooni ning saavutanud muljetavaldava online-müügi kasvu nii Eestis kui ka rahvusvaheliselt.
Hommikukohvil jagab Luna Maria oma praktilisi kogemusi sellest, kuidas tervisetoodetega turunduses luua usaldust, kasvatada lojaalsust ja tuua e-poele järjepidevalt uusi kliente – nii sisuturunduse, reklaamide kui ka kogukonnapõhise lähenemise kaudu. Tema teadmised on praktilised ja päriselu näidetega, mis on ideaalne inspiratsioon kõigile, kes soovivad oma mahe- või tervisetoodete e-poe turunduse järgmisele tasemele viia.

Tule 22. jaanuaril kell 10:00–12:30 Turunduskohvile, kus ammutame koos ideid ja paneme su e-poe turunduse tõeliselt käima! See on hommik, mis annab su e-poele värske hingamise ja uue hoo – tass kohvi käes, head mõtted kõrval ning võimalus küsida nõu sealtsamast kohapealt.
Registreerumine

Turunduskohv: Kuidas panna tervise- ja mahetoodete e-poe turundus päriselt tööle?

22.01.2026 kell 10:00-12:30
Agentuur La Ecwador, Merivälja tee 40

EPKK infopäev: “Toiduohutuse õigusaktide infopäev vol1”
2026-01-22 10:00 - 13:00 | Veebis, Eesti
Eesti Põllumajandus-Kaubanduskoda kutsub osalema infopäeval “Toiduohutuse õigusaktide infopäev vol1”
Toiduohutuse õigusaktide infopäev toimub ühel päeval kahes osas ja mõlemal osal on eraldi registreerimine. Osaleja saab ise otsustada, kas ta soovib osaleda esimesel, teisel või mõlemal infopäeval.

Toimumisaeg: 22. jaanuar 2026 kell 10.00-13.00
Toimumiskoht: veebikeskkond Zoom
Registreerimine on avatud SIIN.

Päevakavas*:
10.00 – 10.10 Sissejuhatus ja tehnilised nõuanded
10.10 – 10.50 Välismaalaste seaduse võimalused võõrtööjõu palkamiseks põllumajanduses ja toidutööstuses. Killu Christine Paal, Siseministeeriumi nõunik
10.50 – 11.30 Küberturvalisuse seadus hakkab mõjutama ka toidutootjat. Keilin Tammepärg, Eesti Infotehnoloogia ja Telekommunikatsiooni Liidu poliitika- ja õigusvaldkonna juht
11.30 – 12.10 EL-i raadamise määruse rakendamine. Kai-Liis Nõlvak, Regionaal- ja Põllumajandusministeeriumi põllumajandussektori ja –turgude valdkonnajuht
12.10 – 12.50 Toidujäätmed ning pakendid ja pakendijäätmed – uued kohustused. Kristel Kibin, Kliimaministeeriumi jäätmekorralduse ja digitaliseerimise valdkonnajuht
12.50 – 13.00 infopäeva kokkuvõte

Infopäeva modereerib: Meeli Lindsaar, Eesti Põllumajandus-Kaubanduskoja toiduvaldkonna juht

Kell 14.00 algab “Toiduohutuse õigusaktide infopäev vol2” , mis on pühendatud toiduohutuse teemadele. Vol2 infopäevale on eraldi registreerimine. Päevakava on koostamisel, registreerimise leiad SIIT.

*Korraldaja jätab endale õiguse teha päevakavas muudatusi

Lisainfo: Marge Mänd, EPKK projektijuht, e-post: marge@epkk.ee, tel: 53009034

Sündmus toimub Euroopa Liidu ühise strateegiakava 2023-2027 kohase Põllumajanduse teadmussiirde ja innovatsiooni süsteemi (AKIS) arendamise toetuse raames, rahastab Euroopa Maaelu Põllumajandusfond.

EPKK infopäev: “Toiduohutuse õigusaktide infopäev vol2”
2026-01-22 14:00 - 16:45 | Veebis, Eesti
Eesti Põllumajandus-Kaubanduskoda kutsub osalema infopäeval “Toiduohutuse õigusaktide infopäev vol2”
Toiduohutuse õigusaktide infopäev toimub ühel päeval kahes osas ja mõlemal osal on eraldi registreerimine. Osaleja saab ise otsustada, kas ta soovib osaleda esimesel, teisel või mõlemal infopäeval.

Tegemist on jätkuga infopäevale, mis toimub 22. jaanuaril kell 10-13.00. Mõlemal infopäeval on eraldi registreerumine. Info 1. osa kohta on leitav SIIN.

Toimumisaeg: 22. jaanuar 2026 kell 14.00 – 16.45
Toimumiskoht: veebikeskkond Zoom
Registreerimine on avatud SIIN.
Päevakavas*:
14.00 – 14.05 Sissejuhatus ja tehnilised nõuanded
14.05 – 14.35 Hommikusöögidirektiivide rakendamine. Evelin Kivima, Regionaal- ja põllumajandusministeeriumi toiduohutuse osakonna peaspetsialist
14.35 – 14.45 Mee Eesti päritolu määramine TMRi meetodiga. Külli Suurvarik, Regionaal- ja põllumajandusministeeriumi toiduohutuse osakonna nõunik
14.45 – 15.20 Toiduga kokkupuutuvate materjalid – muudatused, Külli Suurvarik, Regionaal- ja põllumajandusministeeriumi toiduohutuse osakonna nõunik
15.20 – 15.30 Pakendamata toidu kohustusliku toidualase teabe muudatused. Hellika Kallaste, Regionaal- ja põllumajandusministeeriumi toiduohutuse osakonna nõunik
15.30 – 16.00 Ülevaade toidu saasteainete hiljuti jõustunud nõuetest, vaade lähitulevikku. Anneli Haugas, Regionaal- ja põllumajandusministeeriumi toiduohutuse osakonna nõunik
16.00 – 16.15 Pestitsiidijääkide proovide võtmise ja analüüsimise kohta söödas ja toidus, uus määrus. Sille Vahter, Regionaal- ja põllumajandusministeeriumi toiduohutuse osakonna peaseptsialist
16.15 – 16.30 Suitsutuspreparaadid ja nende keelustamise üleminekuperiood. Katrin Kempi, Regionaal- ja põllumajandusministeeriumi toiduohutuse osakonna nõunik
16.30 – 16.45 infopäeva kokkuvõte

Infopäeva modereerib: Meeli Lindsaar, Eesti Põllumajandus-Kaubanduskoja toiduvaldkonna juht
*Korraldaja jätab endale õiguse teha päevakavas muudatusi
Lisainfo: Marge Mänd, EPKK projektijuht, e-post: marge@epkk.ee, tel: 53009034

Sündmus toimub Euroopa Liidu ühise strateegiakava 2023-2027 kohase Põllumajanduse teadmussiirde ja innovatsiooni süsteemi (AKIS) arendamise toetuse raames, rahastab Euroopa Maaelu Põllumajandusfond.

Mahelinnukasvatuse infopäev - broilerikasvatus
2026-01-23 10:00 - 13:45 | Veebis, Eesti
Toimumise aeg: 23.01.2026 kell 10:00
Toimumise koht: veebis, keskkond zoom
Korraldaja: Mahepõllumajanduse Koostöökogu
Sihtrühm: Mahelinnukasvatajad ja mahelinnukasvatusega alustamisest huvitatud tootjad
Päevakava* 10:00-13:45:
– Mahetootmiseks sobivad tõud ja geneetika
– Tibude varajane käsitlus ja söötmine
– Broilerite söötmine
– Pidamissüsteemid ja vabaõhulahendused
– Väikesemahulised tapamajad broileritele
– Kohalik vaade mahebroilerikasvatusele
Põhilektor on Axel Hilckmann, mahelinnukasvatuse nõustaja Saksamaalt. Kohalikku kogemust jagab Lauri Bobrovski (Äntu Mõis OÜ).
*Korraldajal on õigus teha päevakavas muudatusi
Infopäeval on tõlge eesti keelde.
Infopäev on tasuta. Osalemiseks on vaja registreeruda hiljemalt 21.01 siin:
https://forms.gle/itAXsYmkMy96Y1xx8
Lisainfo:
maheteave@gmail.com
Infopäev on rahastatud “Põllumajanduslike teadmiste ja innovatsiooni süsteemi” ehk AKIS programmi raames.

Õppereis Dubaisse Gulfoodi messile
2026-01-25 - 2026-01-29
Ürituse lühikirjeldus
Kutsume osalema õppereisile Dubaisse rahvusvahelisele toidumessile Gulfood 2026, mis toimub 25.–29. jaanuaril 2026. Õppereisi eesmärk on suurendada Eesti põllumajandus- ja toidutootjate ekspordialaseid teadmisi ning tootearenduse võimekust, tutvustades osalejatele Gulfood 2026 messi kaudu innovaatilisi tooteid, rahvusvahelisi toidu- ja tarbimistrende, turustamisvõimalusi ning potentsiaalseid koostööpartnereid sihtturul.
Sihtrühm: õppereis on suunatud mahetootjatele, põllumajandustoodete töötlejatele ja toidukäitlejatele ning toimub juhul, kui osaleb vähemalt viis ettevõtet.
Gulfoodi mess leiab aset 26-30. jaanuar 2026. Sellest tulenevalt plaanime väljalendu 25. jaanuar, et olla kohal messi esimeseks päevaks ja tagasilendu 29. jaanuar.
Seekordne Gulfood on eriline ja mitu korda suurem, kuna leiab aset kahes kohas: Dubai Exhibition Centre ja World Trade Centre. Mõlemat kohta on plaanis reisi käigus külastada.

Registreerimine: Õppereis Dubaisse Gulfoodi messile | Eesti Kaubandus-Tööstuskoda

Ajakava:
*korraldajal on õigus teha muudatusi reisi ajakavas

jaanuar 2026

Sinnalend vastavalt lennugraafikule.
Transfeer lennujaamast hotelli.

jaanuar 2026

10:00-18:00 Messi ühiskülastus Dubai Expo alal.
Päeva esimeses pooles on plaanis tunnine orientatsioonikohtumine toidusektori nõustamis- ja turustamisettevõttega Brands Beyond Border, kes annab ülevaate regiooni võimalustest, turu toimimisloogikast, tarbimistrendidest ja turustuskanalitest Dubais ja laiemalt Laheriikides.
Külastame messistende vastavalt Eesti ettevõtete huvidele, kus eelnevalt on külastusajad kokku lepitud.
Külastame muuhulgas ka Eesti riikliku messistendi.
Päeva jooksul on osalejatel võimalik lisaks osa võtta ja messialal toimuvatest üritustest või World Economy Summitist.
19:00 Ühine õhtusöök kutsutud külalistega. Külalistena kutsume paar võimalikku koostööpartnerit või distribuutorit Dubaist, kellega saab juba vabamas vormis suhelda, arutada võimalikku koostööd ning saada siseinfot turu toimimise kohta.

jaanuar 2026

10:00-18:00 Messi ühiskülastus. Sel päeval külastame messiala World Trade Centeris.
Külastame stende, kus oleme eelnevalt kohtumised kokku leppinud.
Messialal on võimalus osa võtta ka erinevatest sündmustest, nt Top Table, Food startups, Future Food 500. Future food ala toob kokku idufirmad ja visionäärid, kes juhivad ülemaailmse toiduainetööstuse arengut.
Õhtul: ühine õhtusöök meie kohaliku partneriga.

jaanuar 2026

Kolmandal päeval saab iga osaleja külastada just seda messiala (kas World trade centeris või Expol), mis haakub tema huvide ja tootekategooriaga, kuna need on kahe messikeskuse vahel ära jaotatud.
Õhtul: ühine õhtusöök ja kokkuvõtete tegemine õppereisist.

jaanuar 2026

Transfeer lennujaama ja tagasisõit Eestisse.
HIND:
Hinnas sisalduvad: Edasi-tagasi lennupiletid, majutus 4 ööd, messipääsmed, õhtusöögid, kohapealne transport ja programm.Õppereisil osalemine on vähese tähtsusega abi summas ca 1566 €, millele lisandub osaleva ettevõtte omaosalus summas ca 1610 € (olenevalt lennupiletite maksumusest).
NB! Osalejate arv on piiratud (eeldatavalt 9 osalejat). Kui ettevõte loobub osalemast pärast oma osalemise kinnitamist õppereisil, on korraldajal õigus esitada arve tekkinud kulude kohta, mis ei ole tagastatavad. Korraldaja jätab endale õiguse piirata ühest ettevõttest tulevate osalejate arvu.

Üritus viiakse läbi „Põllumajanduslike teadmiste ja innovatsiooni süsteemi“ (AKIS) raames. Kaasrahastab Euroopa Liit.
Sündmuse link: Õppereis Dubaisse Gulfoodi messile | Eesti Kaubandus-Tööstuskoda

Lisainfo:
Merit Fimberg-Espuch
Projektijuht, Eesti kaubandus-tööstuskoda
merit@koda.ee
+372 604 0066

Taimekaitse aluskoolitus professionaalsele kasutajale (22 t)
2026-01-27 08:00 - 2026-01-29 17:00 | Järvamaa, Järvamaa, Eesti
Taimekaitse aluskoolitus professionaalsele kasutajale (22 t)
Koolitus toimub 27.-29. jaanuar 2026
Järvamaa Rakendusliku Kolledži Särevere õppekohas
Koolitajad: Kaja Marrandi, Marek Kõbu
Koolitusele registreerimine toimub SIIT
hind 195 eurot (sisaldab paberkandjal konspekti ja raamatut “Taimehaigused ja -kahjurid, umbrohud”)
Kaasa palun võtta isikut tõendav pildiga dokument!
Täiendav info:
Ruth Türk
ruth.turk@kolledz.ee
+372 5329 2188

Infopäev toidulisandite tootjatele ja müüjatele
2026-01-27 10:00 - 13:50 | Veebis, Eesti
Registreerumine 27.01.2026 infopäevale toidulisandite tootjatele ja müüjatele toimub SIIT
Infopäev viiakse läbi tingimusel, et eelregistreerunuid on vähemalt 10.

Infopäeva sisu:
Toidulisand on inimesele toitainete või muude füsioloogilise toimega ainete (nt vitamiinid, mineraaltoitaineid, kofeiin, taimede ekstraktid, rasvhapped jne) kontsentreeritud allikaks ja seda kasutatakse tavatoidu täiendamiseks. Toidulisandid on ette nähtud tarbimiseks kindlate annuste või kogustena. Neid turustatakse müügipakendisse pakendatuna kindlate annustena, nagu kapslid, pastillid, tabletid, pulbrikotikesed, vedelikuampullid, tilgutuspudelid jmt. Toidulisandid ei anna oluliselt energiat. Eestis loetakse toidulisandiks tooteid, mille soovitusliku päevase koguse energiasisaldus on kuni 40 kcal tahkes toidus ja 20 kcal vedelikes (aluseks on toitumisalase väite „madala energiasisaldusega“ tingimused). Toidulisandi esmakordsel turuleviimisel Eestis tuleb sellest teavitada Põllumajandus- ja Toiduametit. Teavitama peab toidulisandi turuleviija, kelleks võib olla näiteks toidulisandi tootja, maaletooja, turustaja või tootja volitatud esindaja Eestis.
Infopäeval keskendutakse valdkonda puudutavale õigusaktidele ja toidulisandite kohta kehtivatele nõuetele. Lektoriteks on oma valdkonna spetsialistid.

PÄEVAKAVA:
Moderaator: Sirje Potisepp Toiduliidu juhataja
9:45 – 10:00 Registreerimine Teamsis
10:00 – 10:30 Toidulisandite seadusandlus
Evelin Kivima Regionaal- ja põllumajandusministeeriumi toiduohutuse osakonna peaspetsialist
10:30 – 11:00 Toodete määratlemine, ravimtaimed
Evelin Saar Ravimiameti järelevalveosakonna spetsialist
11:00 – 11:10 Piiripealsete toodete valdkonna tutvustus
Aljona Honga Terviseameti kemikaaliohutuse osakonna peaspetsialist
11:10 – 11:40 Toidulisanditest teavitamine ja toidulisandite järelevalve tulemused
Brigitte Salmus Põllumajandus- ja Toiduameti toidulisandite ja uuendtoidu peaspetsialist
11:40 – 12:10 LÕUNAPAUS
12:10 – 12:55 Toitumis- ja tervisealaste väidete esitamine toidulisandite puhul
Tiiu Rand Põllumajandus- ja Toiduameti toiduosakonna peaspetsilist
12:55 – 13:15 Toidulisandite tarbimisuuringu tulemustest
Jüri Ruut LABRIS riskihindamise osakonna juhtivspetsialist
13:15 – 13:45 Läbipaistvusest usalduseni: Ecoshi teekond, sisekultuur ja vastutus toidulisandite turul
Karl Kesküll Ecosh teadus- ja arendusspetsialist ning laborijuht
13:45 – 13:50 Päeva kokkuvõte
*korraldajal on õigus teha muudatusi infopäeva ajakavas

Üritus viiakse läbi „Põllumajanduslike teadmiste ja innovatsiooni süsteemi“ (AKIS) raames. Kaasrahastab Euroopa Liit.

Lisainfo:
Liina Laineveer
Liina.laineveer@toiduliit.ee
+372 5205877
